אבירם כץ

אבירם כץ היא סדרת טלוויזיה ישראלית מסוגת דרמה קומית בלשית, שעלתה לשידור ב-22 בינואר 2023 בערוץ כאן 11. הסדרה מבוססת על ספרו של אשר קרביץ "לכתוב כמו אלוהים". היא נוצרה על ידי דנה מודן ואיתן צור, ובבימויו של האחרון. הסדרה מגוללת את סיפורו של אבירם כץ (יחזקאל לזרוב), סופר מתח מצליח. נטע אשל (דפנה לוין), עורכת בעיתון מוביל, מציעה לאבירם לכתוב סיפור בהמשכים שיתפרסם בעיתון, אך הוא נתקל במחסום כתיבה. אחד השכנים שלו, ד"ר ויקטור גואטה (ששון גבאי), מבקש ממנו לחוות דעה על פרקים ראשונים של סיפור שכתב (רבים פונים אל אבירם בבקשה דומה). אבירם, שנתון בלחץ זמנים לפרסום בעיתון, גונב את הסיפור של שכנו ומוסר אותו לעיתון. ויקטור גואטה נפצע אנושות בתאונת דרכים, שוכב מורדם במחלקה לטיפול נמרץ, ואינו מודע לגנבה הספרותית. הסיפור של גואטה, שמתגלה כמעוגן במציאות, הופך את אבירם לחשוד בחטיפה וברצח. בחקירה עוסקים רב-פקד לינדה אבן גל (דנה מודן) ופקד אלי אזולאי (יניב ביטון), שבעקבות קריאת הסיפור של גואטה, שנמסר להם כסיפור של אבירם כץ, חושדים שאבירם מעורב בהיעלמותה של ד"ר אלישבע רומנו. בשלב זה העלילה מתפצלת, חלקה מציג את ההווה של אבירם כץ, המנסה להוכיח את חפותו וגם למצוא את יתר הפרקים בסיפורו של גואטה, וחלקה מציג את קורותיה של אלישבע רומנו, כפי שהם מתוארים בסיפורו של גואטה, שאותו אבירם קורא. שתי העלילות מתלכדות בסיום הסדרה, שבו נפתרות התעלומות שעלו בה. הסדרה מסתיימת בסצנה קומית המתרחשת בשבוע הספר העברי, שבה כל מי שביקשו מאבירם את חוות דעתו על כתבי היד שלהם חותמים על ספריהם שיצאו לאור, וגם אבירם כץ חותם על ספרו של ויקטור גואטה, "קורבן ראוי", ואשר קרביץ חותם על ספרו "לכתוב כמו אלוהים", ששימש בסיס לסדרה. דניאל סטיופין (בתפקיד יואל קוגן, שוטר) עמי סמולרצ'יק אורי הוכמן וגור קורן (שוטרים), מרסל מוסרי (כרמל, קונה את ספרו החדש של אבירם בשבוע הספר העברי). בנוסף משחקים בסדרה הלנה ירלובה, שירי גולן, מאיה עסיס, ערן קולירין, שרי אנסקי, אילנית בן-יעקב, נטע שפיגלמן. כתוביות הסיום של כל פרק בסדרה מוקרנות כשמעליהן יד נשית מטופחת מעלעלת באחד מספריו של אבירם כץ. מתברר שרק עטיפת הספר מציגה אותו כספר של אבירם כץ, ואילו דפי הספר הם של ספר נודע אמיתי. הספרים המוצגים, לפי סדר הפרקים בסדרה, הם: "יוליסס" מאת ג'יימס ג'ויס, "חוות החיות" מאת ג'ורג' אורוול, "האודיסאה" מאת הומרוס, "חיי נישואים" מאת דוד פוגל, "אנה קרנינה" מאת לב טולסטוי, "עלי עשב" (Leaves of Grass) מאת וולט ויטמן, "הקומדיה האלוהית" מאת דנטה אליגיירי ו"תמונתו של דוריאן גריי" מאת אוסקר ויילד. דנה מודן ציינה שאלה "ספרים של סופרים שמתו לפני 70 שנה ויותר ואז זכויות היוצרים שייכות לעולם, ואפשר להשתמש בהם", אך מרבית הספרים מוצגים בתרגומם לעברית, שעליו טרם פגו זכויות היוצרים. "אבירם כץ", במסד הנתונים הקולנועיים IMDb (באנגלית) "אבירם כץ", באתר אידיבי אבירם כץ, כל פרקי הסדרה, באתר "כאן 11" אבירם כץ, במיזם "אישים" לתיעוד היצירה הישראלית שרון גולן מאירי, ‏"אבירם כץ" היא דרמה קומית בלשית מעולה, אבל לא רק, באתר ‏מאקו‏, 23 בינואר 2023 דורון ברוש, ‏“אבירם כץ": הסדרה החדשה של כאן מוזרה ומטרידה ללא טעם, באתר מעריב אונליין, 23 בינואר 2023 מורן שריר, "אבירם כץ": סדרה שמתרוממת ודועכת, אבל בדיוק בשביל זה צריך שידור ציבורי, באתר הארץ, 23 בינואר 2023 ניב הדס, "אבירם כץ" מתיכה את העליבות בנשגב ואת הקטנוני בעילאי, באתר הארץ, 16 בפברואר 2023 נדב מנוחין‏, באופן קורע מצחוק, "אבירם כץ" חגגה את כל מה שאמיתי בדמויות שלא מפסיקות לזייף, באתר וואלה, 16 בפברואר 2023 סמדר שילוני, "אבירם כץ" היא סדרה חכמה ומהנה - ונקווה שלא תהיה שירת הברבור של התאגיד, באתר ynet, 23 בינואר 2023 שיראל דילר, ‏אם "אבירם כץ" הייתה משודרת במהירות 1.5X היא הייתה מותאמת לישראל, בעיתון מקור ראשון, 23 בינואר 2023 אודי שרבני, קלוז־אפ על המסך שממחיש פעולה ממשפחת הקונטרול F, באתר הארץ, 22 בפברואר 2023 סדרות מומלצות לחודש אוקטובר 2023, באתר ‏מאקו‏, 27 בספטמבר 2023 שגיא בן נון‏, סתיו בטלוויזיה הישראלית: דרמות עם יהודה לוי וריאליטי על דנה אינטרנשיונל, באתר וואלה, 27 באוקטובר 2022 תרבות ואמנות: מי השחקנים שלוהקו החודש לסדרות וסרטים מהסוכנות של גדי בר לביא שמייצג שחקנים וטאלנטים, באתר ניוזים, ‏19 ביוני 2022 סמדר שילוני, "חשבתי שרק חמישה צופים ישימו לב": מה חבוי בכותרות הסיום של "אבירם כץ"?, באתר ynet, 9 בפברואר 2023 תכניית גמר פרסי הטלוויזיה 2023.pdf